
ДюлгерскитЪ сдружвания въ Родопит%ћ. 


(Социално-поминъчни и правни бълЪЬжки и впечатления.) 


------ 


Между н колкото видни ванаяти, които се срЕщатъ 
изъ РодопитЪ, най-разпространено е дюлгерството, кое- 
то въ н кои села дори е и главния поминъкъ на жи- 
телитЬ имъ. Дюлгери има въ Ахж-челебийско, въ Ор- 
такьойско, Неврокопско, Рупчоско и веЪкждБ другадЪ 
изъ цЬлото ширине на РодопитЪ, двто има български 
села. У помацитЪ”) обаче не само дюлгерството, но и 
други занаяти, каквито има у българитћ, у тЪхъ до- 
сущъ малко, да не кажемъ и никакъ, не се срЬщатъ. 

Както всичко друго въ живота, тъй и всички ва- 


#) Родопскиятъ помакъ си остава цЪлъ-цВлиничъкъ стопанинъ землед - 
лецъ, силно привърванъ къмъ дребното стопанство и скотовъдство и само въ 
свободното си отъ тин работи връме се занимава и съ дърводълство, кое- 
то прћимуществено състои въ сваляне грубъ строителенъ материаль или 
пъкъ дърва за гориво въ близкитъ по политЪ на РодопитЪ градове. При все 
това въ послЪднитЪ години изглежда, че въ нъкои помашки покраинн по- 
ивнъчнитЬ условия се изм Ънятъ и ставагь причина и у помацитВ да се 
яви стремежъ къмъ нЪкоп занаяти. Вече помаци дюлгери, семерджии, кова- 
чи--желЪзари и др. се сръщатъ тукъ-тамъ, ако и единични случаи да сж 
още тв. 

наяти въ РодопитЪ здраво почиватъ на стари тради- 
ции и установени правила, прЪдавани по прЪдание 
отъ поколВние на поколЪние и строго пазени и почи- 
тани отъ всички много по-вече, отколкото писанитЪ 
закони и наредби. Въ всЪко село, дъто нЪкой какъвъ 
и да еванаятъ упражняватъ повече отъ жителитЪ му, 
сљществуватъ тъй наричанит еснафи, които безъ ни- 
какви писани устави, правилници и законоположения, 
устно по прЪдание уреголирватъ вваимнитЪ отноше- 
ния на членоветЪ- занаятчии, пазятъ тЪхнитЪ инте- 
реси и точно опръдЪлятъ правата и задълженията имъ 
единъ къмъ другиго, И цВлото население къмъ тЪзи 
еснафски сдружвания си е установило вече и извЪс- 
тенъ мирогледъ и се отнася къмъ тЪхъ съ довЪрие и 
почить. Той ех исндф чилеФк, казвать за нЪкого, който 
изпълнява своитЪ еснафски--корпоративни задължения 
и запазва и почита чуждитЪ на ближния си интереси 
и права тъй, както своитЪ; и обратното: езек му на 
иснафлъка, тува ни е иснафлък, пъкъ казватъ за того- 
ва, който не е зачелъ чуждитЪ права и игнорира свси- 
тЪ задължения, били тБ материални или морални, 
къмъ съсловието си изобщо или къмъ отдЪлно лице 
частно, макаръ послЪдното и да не е отъ сљщия за- 
наятъ. 

Въ всВвко българско по-голвмичко село се срЪщатъ 
по единъ и повече такива еснафи, споредъ ванаятит%, 
каквито се упражнявать отъ жителитЪ му. Има есна- 
фи дюлгерски, -терзийски, бакърджийски и др. т. ТЪзи 
еснафи указватъ голЬмо влияние и въ общественит% 
работи на българското население, на много мЪста тЪ 
съ играли видна роля и въ възраждането на българ- 
щината, пробуждане народния духъ и съзнание и у- 
реждане, закрЪпване и стабилизиране и черковно-учи- 
лищното дЪло, и всичко това въ нъкои български по- 
краини въ РодопитЪ може да се посочи за примЪръ 
(Дарж-дере, Габрово и Еникоьй, Скечанско, и другад%). 
“то ващо погледнато малко по-широко и по-далече 
къмъ тоя социално-политиченъ строй въ Родопит?, 
лзучването всестранно и на всЪки занаятъ въ тия 
планини е отъ иввЪстна важность не самова юриста, 

економиста и етнолога, но толкова повечо и за исто- 
рика. Ний тукь нЪмаме намВрение да прЪдставяме 
една по-пълна картина за извЪъстенъ занаятъ, каквито 
споменахме по-горБ, но ще запознаемъ читателя ва 
малко съ една характерна тъй да кажемъ социално- 
поминъчна и правна чърта въ живота на Родопски- 
тЬ дюлгери, като се надћемъ, че би се намврили лю- 
бители, които съ присърдце и подробно би изучиди 
и описали по-отдвлно всЪки оть по-главнитЪ и раз- 
пространени въ РодопитЪ занаяти. А това ний имаме 
право на първо мЪсто да очакваме отъ нашитЪ учи- 
тели(“) народни, на който употрЪбено свободното имъ 
врЪъме и въ изучване бита на тоя народъ, комуто тЪ 
служатъ и който тъй хубаво дава насљщния хлЕбъ, 
мислимъ, нЪма да имъ попръчи да си бждатъ пакъ 
добри учители и реномирани педагови. 

Думата ни тукъ ще бжде за дюлгерскитЪ сдруж- 
вания, които дюлгеритв образуватъ помежду си, ко- 
гато да отиватъ въ чужбина да работятъ занаята си. 
ПрЪъди всичко думата дюлгеринъ въ РодопитЪ има 
по-широко понятие, ващото тя не обгръща само единъ 
строго опрЪдЪленъ видъ работа. Напротивъ тя обема и 
зидарство, каменарство, дърводфлство и стругарство 
и още нЪкои подобни, свързани съ постройката на 
разнитЪ видове сгради. Тъй напр. Родопскиятъ дюл- 
геринъ едноврЪъменно е и видарь ва зидане каменни и 
тухлени зидове, и покривачъ на плочени, керемидени, 
дъсчени и сламени покриви, и каменарь, и стругарь-- 
майсторъ на всички дървени и дъсчени части въ една 
каква и да е сграда, па най-послЪ е и добъръ 6064 
джия--лЪпичарь за лЪпене и измазване стЪни съ варь. 
На тая енциклопедичность Родопскиятъ дюлгеринъ се 
научава още отъ дћте -чираче. Поради това, когато 
наематъ да строятъ нЪкоя сграда: ккща, плЪвня, чер- 
ква, джамия, дюкянь и пр., уславя се ивцЪло отъ едни 
и същи майстори да се довърши отъ сљщит%+ до край, 


#) Такова взиране и изучване подобни въпроси отъ чисто економиченъ 
характерт. е благодарно поле ва работа и ва ония отъ нашитЪ народни учи- 
тели, конто вс вкидневнитЪ задачи въ гражданския животъ рЪшаватъ върху 
квинтесенцията на социаливма, 

т. е. и каменната, и дъсчената й части заедно и съ 
лЪпежътъ й. 

РодопскитЬ дюлгери работятъ ванаятитБ си не 
само дома въ Родопит%, а повече на чужбина: въ 
Гюмюржджинско, Скечанско, СЪрско, Солунско, Плов- 
дивско, Одринско, въ нЪкои отъ осгровитъ БЪломор- 
ски, а нЪкои достигатъ и въ Сърбия и Ромъния (Не- 
врокопскитЪ). По-голбмата часть оть живота си дюл- 
геритЪ прЬкарватъ въ чужбина, далечъ отъ своитЪ и 
домоветЪ си. И въ това странствуване тЪ тоже тъй 
привикватъ отъ малки, че само дълбоката сгарость и 
неспособность вече за никаква работа може да задър- 
жи Родопския дюлгеринъ въ домътъ си. ТЪзи, които 
отиватъ въ БЪломорскитЪ крайбрЪжия и острови, пр - 
стояватъ тамъ прЪзъ есеньта, зимата и пролЪтьта, и 
за два, или най-много три мЪсеца прЪвъ лЪтото, ко- 
гато тамъ жегата и климата см непоносими за тЪхъ, 
идватъ по домоветЪ си. ТЪзи пъкъ, които отиватъ 
изъ Пловдивско, Сърбия и другадЪ, прћкарватъ тамъ 
прЪзъ пролЪтьта, лЪтото и есеньта, а прЪвъ вимнитЪ 
мЪсеци се завръщатъ въ домоветЪ си, До-двто сж па 
чужбина, образуватъ голЪми или малки дружини (отъ 
8—4—5 и по-вече чифта), или както тъ ги наричатъ 
чети, тайфи, и до двто да се върнатъ въ домоветЪ 
си, работятъ, хранятъ се и живЪятъ заедно и по тоя 
начинъ съставляватъ тъй да се каже една същинска 
врЪменна задруга. 

Сформироването на твзи дюлгерски дружини ста- 
ва тъй: когато наближи врЪме да се увидатз, както 
казватъ въобще, т. е. да отиватъ на чужбина, тогава 
нЪколко по-стари майстори се събератъ и сдуматъ, 
кои именно майстори и колцина да прибератъ и обра- 
зуватъ за прЪзь настљпающия сезонъ дружина, кол- 
ко чирака и колко добитъка ще се събератъ. Изобщо 
майсторитЪ трЪбва да бждатъ чифтове: 8 —4—5 и по- 
вече чифта. Най-стариятъ, или най-опитниятъ отъ тВхъ, 
ойто е познатъ за умънието си въ занаята, пърга- 
востъта си и пр., обикновено поставятъ на чело на 
дружината; такъвто се казва устабащия. Той прЪдстя- 
влява дружината си прЪъдъ власти и клиенти, оцЪня- 

ва и уславя сгради, каквито ще строятъ, прибира и 
държи смЪткитЪ, помирява скаранитЪ, съ една дума 
явява се фактиченъ управитель на четата, обаче все 
пакъ се съвЪтва и зема мнЪнието и съгласието и на 
другитВ, макаръ и всичкитЪ доброволно да му сж под- 
чинени. Има и други случаи, когато единъ или два- 
ма майстора се уговорятъ и си прибератъ и условятъ 
пр вдварително, които си искатъ и аресватьъ други 
майстори съ чираци и добитъци, или и безъ такива, 
опрвъдВвлятъ имь надница, каква да имъ плащатъ прЪзъ 
врЪмето, когато см на чужбина, или пъкъ какъвъ 
процентъ отъ всичко зпечалено ще имъ дадатъ и по 
такъвъ начинъ всички други участници въ четата се 
явяватъ като наемни работници, но и въ такъвъ слу- 
чай автономностьта пакъ въ иввЪстни отношения по 
между имъ е спазена. 


По фотографията на К. Савовъ. 


Типове женска носия отъ с. Бачково, Родопит%. 


ВсЪка дюлгерска чета си има своята юрия, както 
казватъ тъ на селата или покраината, дВто с» свик- 
нали да отиватъ и работятъ ванаята. Въ юрията на 
една дюлгерска дружина друга не може да отиде безъ 
взаимно споразумение и съгласие, нито може да се 
наметне на пазарлъка и отнеме съ намаляване или 
друга хитрость условена или ангажирана работа. 
Ако се случи подобно нЪщо, тогава спорътъ се рав- 
глежда отъ еснафското настоятелство или събрание, 


когато се върнатъ въ село. Накаванията, наложени на 

такива нарушители на взаимнитЪ интереси въ единъ 
или въ другъ случай, см бевапелационни. ГЪ състо- 
ятъ отъ изключване отъ дружината на виновния май- 
сторъ, изключване отъ еснафа, налагане парична гло- 
ба за въ полга на еснафската каса, или за черквата 
и училището, общо пр ЪзрЪние и др. т. Въ еснафски- 
тБ събрания се разглеждатъ и всички други недора- 
зумения и спорове, изникнали между майстори било 
въ самитЪ чети ва пЪщо, когато сж били на чужбина 
и устабашията е билъ безсиленъ да изглади, или пъкъ 
спорове между устабашия и членове - майстори въ че- 
тата; или пъкъ между чираци и калфи и тЪхнит 
майстори. 

ПечалбитЪ се дЪлятъ равлично между участни- 
цит въ една чета по вваимно съгласие и споразуме- 
ние. НъкждЪ (напр. въ Тасосъ, Мехри и др.), като дой- 
де врЪъме да се връщатъ въ домоветв си, прЪдвари- 
телно си виждатъ смЪтка. На добитъцитЪ, ако всич- 
ки майстори иматъ такива, не отдЪлятъ въ пари ни- 
що, освънъ дЪто см ги хранили отъ общитЪ печали. 
На чирачетата даватъ на половината, отъ колкото се 
пада на майсторитЪ, а послрднитЪ съ устабашията си 
раздвлятъ по равно всичко припечалено, сл дъ като 
извадятъ разноскитЬ. На устабашията като възнаграж- 
дение придаватъ по нЪщо отгорћ, или пъкъ ако има 
чиракъ, за послвдния отдвлятъ равенъ съ майсторитЪ 
дЪлъ. По такъвь братски начинъ раздвлятъ и разни- 
тЪ бакшиши, които на дюлгеритЪ споредъ обичаитЪ 
даряватъ, каквото ризи, кърпи, платове разни, плодо- 
во и др. т. Въ нЪкои м ста въ дЪлнични дни чира- 
цитВ като пасатъ конетЪ, (а нЬкога и самитЪ майсто- 
ри използуватъ дВлничнитЬ дни въ такава работа), 
събиратъ тъй наричания тарйшща--остатъка слЪдъ като 
стопанитЪ сж прибрали произведеното --отъ плодоветЪ 
и други растения, каквито въ изобилие ставатъ въ 
страната (напр. въ островъ Тасосъ и Мехри маслини, 
въ Дедеагачко паламудъ, въ приполскитЪ села въ 
Енидженско тютюнъ, въ Султанерско и Кърджалийско 
орвхи и пр.) и това се счита като обща печала и се 


дВли тоже по равно между всички, или пъкъ по прЪд- 

варително споразумение между членоветЬ на дружи- 
ната събраното си остава за смЪтка на всЪкиго по- 
отдБлно, колкото си е събралъ. Чирачетата се усла- 
вятъ годишно и слъдъ 8—4 години чиракуване спо- 
редъ похватътъ и умЪнието, което сж придобили, ста- 
ватъ калфи, на които се плаща на половина — п0л06и- 
нари (Неврокопско), или пъкъ отъ три едно, ючтенъ 
бирз (Ахж-челебийско). 

Отъ казаното на кжсо до тукъ въ дюлгерското 
съсловие въ РодопитЪ три сжществони чърти личатъ, 
чърти колкото симпатични, толкова и важни за изучва- 
не, а именно: 1) колективно работене и спазване ин- 
тереситБ на всички бевъ разлика участници въ дру- 
жинит; 2) общо и равномЪрно полвуване отъ израбо- 
теното, и, 3) съжителството на нЪколко души (често 
пљти и повече отъ 40—50), безъ да ги свързватъ н%- 
какви роднински връзки по между си, при това и раз- 
лични по въврасть, характеръ и положение дори и 
отъ различни села (а въ Чепеларе вече се срЪщатъ и 
помаци участници въ такива дюлгерски чети, които 
отиватъ въ островъ Тасосъ). 

„ Дюлгерското съсловие въ РодопитЪ и то дори по 
отдълни покраини заслужава да се изучи и въ чисто 
битово отношение, каквото напр. названията имъ на 
съчивата, названия частитЪ ва разнитЬ видове сгради, 
дюлгерския евикъ, нъкои отъ типичнитЪ имъ обичаи, 
пословици, повврия и др. т., но това може да бжде 
пръдметъ за другъ пжть. 


Чепеларе, 1905 год. 
Ст. Н. Шишковъ 

